પણ ત્યાં ઘરમાંથી ડૂસકા ભરવાનો અવાજ આવ્યો. દિશાના બા, પારોઠ એકદમ ફરી ઘરમાં ગયાં. દિશાના ભાઈભાભી મોં વકાસી મુકેશ સામે જોઈ રહ્યા હતા. તેમનું ચાલ્યું હોત તો મુકેશના મોં આડે ડૂચો દઈ દેત. ‘તને આવુ કોણ બોલવાનું કહે છે, આવ્યો છો તે ચા પીયને હાલતો થા ! મુકેશે જોયું તો આમ બધું નવું ને નવતર કે વિચિત્ર હતું. કશું સમજાતું નહોતું.. એક પળે તો એમ પણ હતું થયું કે પોતે ભૂલો પડી કોઈ ભળતી જગ્યાએ તો નથી આવી ગયો ને ! પણ ના… જગત ભલેને બદલાયું પણ સામે દિશા તો એની એ જ હતી ને !